Аударыш

Аударыш — атларга утырып көрәшү стилендәге спорт уены. Төрки халыклар уены борынгы бабаларда киң таралган булган. Хәзер Урта Азиянең кайбер илләрендә генә (кыргызларда — «оодарыш», казакъларда — «аударыспақ») сакланып калган.

 Максаты 
Уенның максаты — уенчыларга (җайдакларга), ат өстендә булып, берсен-берсе төртеп, тартып ат өстеннән җиргә аударып төшерү. Уенда ат өстендә оста утырып, ат белән кыю идарә итү дә, билбау белән көрәш алымнарын оста итеп куллана белү дә таләп ителә.
Ярышта иң мөһиме — дөрес утырырга һәм атта үзеңне дөрес тота белергә кирәк.

 Татарстан чемпионаты 
2019 елның 5 октябрендә Лениногорск районының Югары Каран авылы янындагы «Алмакай» ат утары территориясендә аударыш буенча Татарстан Республикасының I чемпионаты уздырыла. Әлеге ярышлар Татарстан авыл хуҗалыгы һәм азык-төлек министрлыгы һәм Лениногорск районы җитәкчелеге ярдәме белән татар токымлы атлар үрчетүче Фәрит Нәбиуллин инициативасы белән шәхси хуҗалыгы мәйданында оештырыла. Бәйгедә Татарстан районнарыннан (Тукай, Азнакай, Актаныш, Ютазы, Бөгелмә, Саба, Балык Бистәсе, Лениногорск), Алтай Республикасыннан делегацияләр катнаша.

Ярышларның баш хөкемдары — Ербол Бердимурат улы Бердильбаев («Этноспорта» төбәк иҗтимагый оешмасы президенты (2019 елның 19 мартыннан)РОО «Этноспорта» Республики Алтай, Алтай Республикасы).

2024 елның март башында Әлмәт районының Тайсуган авылында ат өстендә «Аударыш» ярышы узган. Анда Башкортстан, Бөгелмә, Лениногорск һәм Әлмәт районнарыннан якынча 30 ир-егет катнашканЛениногорскиның Куакбаш авылы егете «Аударыш» ярышында җиңгән. Татар-информ, 6.03.2024.

2025 елның 9 августында Арча районы Яңа Кырлай авылында «Ат көне» бәйрәмендә «Аударыш» бәйгесе өч категория үлчәү авырлыгында узган: 70 кг-га кадәр авырлыкта, 90 кг-га кадәр авырлыкта, 90 кг-нан артык авырлыкта. Җиңүчеләргә акчалата бүләк тапшырылганЛәйлә Хәкимова. Яңа Кырлайда «Аударыш» бәйгесе җиңүчеләре билгеле булды. Татар-информ, 9.08.2025.

 Искәрмәләр 

 Әдәбият 
 Расих Җәләл. Татар рухлы татар атлары. «Безнең гәҗит», 2019 ел, 16 октябрь, 8нче бит.

 Сылтамалар 
  Лениногорск районында «Аударыш» буенча Татарстан Республикасы Чемпионаты узды.  Лениногорск муниципаль районы сайты, 5.10.2019

Төркем:Атчылык
Төркем:Ат спорты
Төркем:Татар уеннары
Төркем:Татар милли спорт төрләре